Jana Bodnárová

Jana Bodnárová (* 21. jún 1950, Jakubovany) je slovenská spisovateľka, kunsthistorička, vydavateľka. 

Narodila sa v Jakubovanoch v okrese Liptovský Mikuláš. V rokoch 1965 – 1968 študovala na Strednej všeobecnovzdelávacej škole v Liptovskom Mikuláši, v rokoch 1968 – 1976 dejiny umenia (začas aj knihovedu a latinčinu) na Filozofickej fakulte UK v Bratislave. Po štúdiách pracovala viac ako desať rokov ako pamiatkarka pri záchrane umelecko-historických pamiatok v Prešove a písala články a štúdie o súčasnom výtvarnom umení. 

Od začiatku 90. rokov sa venuje takmer výlučne literárnej činnosti. Popri publikovaní nových kníh próz, tvorby pre deti, rozhlasových hier a televíznych scenárov, sa od polovice 90. rokov venuje tvorbe a prezentácie video performancií v domácich galériach a experimentálnych divadelných scénach, ako aj v zahraničí (Lux centre Londýn 1998, Centrum kultúry Lodž 1998, Balázs Béla Stúdió Budapešť 1999, Zamek Ujazdowski Varšava 1999, Medzinárodný festival ženské video Nový Sad 2000). Žije v Prešove.Litcentrum Jana Bodnárová

 Dielo 
 Literárna tvorba 
 Próza 
 1990 – Aféra rozumu (Cena Ivana Kraska)
 1991 – Neviditeľná sfinga
 1993 – Z denníkov Idy V. (prémia AOSS)
 1996 – Bleskosvetlo / Bleskotma
 1996 – Závojovaná žena
 1999 – 2 cesty
 2002 – Tiene papradia
 2005 – Insomnia
 2008 – Takmer neviditeľná (nominácia na cenu Anasoft litera)
 2016 – Náhrdelník/Obojok
 2017 – Čas a (bez)čas (výber z tvorby)
 2018 – NOCturná (nominácia na cenu Anasoft litera)
 2019 – Koža (nominácia na cenu Anasoft litera)

 Poézia 
 1991 – Terra nova
 1995 – ŠE-PO-TY
 2000 – Blíženci (piesňové texty vydané pod menom Johanna Blum)
 2013 – Ako sa číta báseň (Dvadsaťsedem autorských interpretácií)
 2013 – Z periférií
 2016 – v záhradách / pod dronmi
 2017 – Uprostred noci sa chcem ísť prejsť
 2019 – Terče

 Literárna tvorba pre deti a mládež 
 1995 – Roztrhnuté korálky
 1999 – Dievčatko z veže (druhé vydanie 2011)
 2000 – Malí, väčší, ešte väčší
 2001 – Barborkino kino (druhé, rozšírené vydanie 2015)
 2003 – Čo som videla pri jazere / Was ich am See zu sehen bekam (dvojjazyčné dielo v spoluautorstve s výtvarníkom Jurajom Bartuszom)
 2005 – Moja prvá galéria
 2006 – O strome, ktorý bol na ceste / The tree which came from afar
 2009 – Koníky v cvale
 2012 – Trinásť
 2014 – Dita, 30 mušiek svetlušiek a iné príbehy
 2015 – Jednozubý úsmev (antológia prózy pre deti slovenských autoriek z Maďarska, Rumunska, Slovenska a Srbska)
 2019 – Sabínkine prázdniny

 Dráma 
 1987 – Spiace mesto (jednoaktovka podľa obrazu P. Delvauxa, uvedená v rámci Dní experimentálneho divadla v Ukrajinskom národnom divadle v Prešove)
 1990 – Spiace mesto, Kozoroh, Nohy (jednoaktovky, vyšli ako privátna tlač)
 2000 – Sobotná noc (v zborníku DRÁMA 2000)
 2003 – Sobotná noc (Divadlo A. Duchnoviča, Prešov)

 Scenáristika 
 1997 – Smutný valčík
 2000 – Fragmenty z malomesta

 Rozhlasová tvorba 
 1990 – Osamelosť dvoch izieb
 1992 – Interview
 1993 – Mlčanie Emilky D. (hra pre deti)
 1995 – Starec a počítačový chlapec (hra pre deti)
 1996 – Narciska (hra pre mládež)
 1998 – Tancovanie v kruhu
 2000 – Prípad
 2002 – Ona (monodráma)

 Referencie 

 Externé odkazy 


Kategória:Osobnosti z Jakubovian (okres Liptovský Mikuláš)
Kategória:Slovenskí historici umenia
Kategória:Slovenskí spisovatelia
Kategória:Slovenskí dramatici
Kategória:Slovenskí básnici
Kategória:Slovenskí rozhlasoví scenáristi
Kategória:Slovenskí televízni scenáristi
Kategória:Slovenskí spisovatelia pre deti a mládež
Kategória:Ženy v slovenskej literatúre
Kategória:Ženy v poézii
Kategória:Laureáti Ceny Ivana Kraska
Kategória:Absolventi Filozofickej fakulty Univerzity Komenského v Bratislave